****

LUUNJA VALLAVOLIKOGU

OTSUS

Luunja 27. juuni 2019 nr xx

**Luunja Vallavolikogu 02.05.2019 otsuse nr 30 muutmine**

Luunja Vallavolikogu 02.05.2019 otsusega nr 30 „Vallateede ja –tänavate 2019. a investeeringute rahastamine“ kinnitati vallateedel ja -tänavatel 2019. a tehtavad investeeringud (remondid) kogusummas 301 983 eurot. Otsuse lisadena kinnitati remonditavate teede (kõvakatete ehitamine ja kruusateede remont) nimekirjad. Seoses remonditavate teede nimekirjas mittekajastatud teede seisukorra halvenemisega ja tagamaks teede säilimine on vaja muuta ja täiendada nimekirja.

Võttes aluseks eeltoodud ja lähtudes kohaliku omavalitsuse korralduse seaduse § 7 lg 2 ja haldusmenetluse seaduse §64 ja §68 lg 2, Luunja Vallavolikogu

o t s u s t a b:

1. Muuta Luunja Vallavolikogu 02.05.2019 otsuse nr 30 punkti 1.1. ja sõnastada see järgmiselt:

„1.1. kõvakatete ehitamine käesoleva otsuse lisas 1 toodud objektidel summas 77 850 eurot“.

2. Muuta Luunja Vallavolikogu 02.05.2019 otsuse nr 30 punkti 1.3. ja sõnastada see järgmiselt:

„1.3.kruusa- ja kõvakatetega teedel erakorraliste remonttööde teostamine, pervede/kraavide kaevamine, teede projekteerimistööd ja Pääsusilma tn projekteerimise ja ümberehitustööde kaasrahastamine summas 155 983 eurot“.

3. Tunnistada kehtetuks Luunja Vallavolikogu 02.05.2019 otsuse nr 30 punkti 1.1. Lisa 1 ja kinnitada käesoleva otsuse Lisa 1.

4. Otsus jõustub teatavakstegemisest.

*/allkirjastatud digitaalselt/*

Radž Sauk

vallavolikogu esimees

Lisa 1

Luunja Vallavolikogu 27. juuni 2019 otsusele nr XX

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Teede remont 2019**   1. **Kõvakatete ehitamine** | | | | |  | |  |  |  |  |  |  |  |
| **Tee/tänav** | **Töö kirjeldus** | **Pikkus m** | **Laius** | **Ligikaudne maksumus, €** | |
| Kaalukoja tee (Räpina mnt-st Timmi tee sissesõiduni) | Olemasoleva pinnatud tee ümberehitamine asfaltbetoonkatteks | 65 | 5,5 | 14 400 | |
| Aiandi tee (Räpina mnt-st vana aiandi väravani) | Teeaukude parandus ja aluse tasandamine 1x pindamine | 225 | 4 | 4 000 | |
| Aiandi tee (Soojuse tee kergliiklusteest garaažideni) | Teeaukude parandus ja aluse tasandamine 1x pindamine. Garaažide esise eelpuistega 2x pindamine | 145 | 4,5 | 2 900 | |
| \*Pilka tee | Eelpuistega 2x pindamine | 525 | 5 | 21 100 | |
| Papli tee | Olemasoleva freesasfaltkihi katmine uue kihiga | 125 | 4,5 | 3 300 | |
| Lennu tee | Olemasoleva freesasfaltkihi korrastamine ja kruusatee osa katmine uue kihiga | 305 | 4 | 2 900 | |
| Koolmeistri tee (Uus tn truubi juurest kuni Põvvatu-Luunja teeni) | 1x pindamine | 630 | 4,5 | 12 590 | |
| Talli tänav | 1x pindamine | 345 | 5 | 7660 | |
| \*\*Uus tn 5 majaesise tee | freesimine ja asfalteerimine | 124 | 5 | 9000 | |

**kokku 77 850**

\* lisatingimuseks teemaa avalikuks kasutamiseks andmine või võõrandamine vallale

\*\* rahastatakse tee remonti 5m laiusest ja 50% ulatuses